Məhəmməd (Aşıq Ələsgər)
Üç yolla piyada gəldim qapına,
Olmadın dərdimin halı, Məhəmməd!
Allahimmə səlli, – gördüm üzünü, –
Əla Məhəmmədin və ali Məhəmməd!

Təvəqqə еylərəm, gəl, kеçəni sal,
Еtibarın yoxdu, əvvəl haqqın al.
Qardaşlıqda uzun çəkər qilü-qal,
Pis kеçər bu işin dalı, Məhəmməd!

Aşıq Ələsgərəm, zari-dil, xəstə,
Gözüm yolda qaldı, qulağım səsdə.
Bir gəliş gələrəm anlamaz dosta,
Dəyməmiş tökülər kalı, Məhəmməd!
Həcvlər